ત્યાર બાદ ટોઇંગ-વૅનના ડ્રાઇવર ઇમરાન અને તેની સાથે બેઠેલા ટ્રાફિક-હવાલદાર અરુણ કદમનું મેડિકલ થાય એવી માગણી સાથે લોકઆંદોલન થયું હતું એટલું નહીં, જનઆંદોલનની પરિસ્થિતિ અને લોકોના આક્રોશને નિહાળતાં સાંજે ૬.૩૦ વાગ્યે નીકળેલી કીર્તિ મહેતાની સ્મશાનયાત્રાને પોલીસ-બંદોબસ્ત હેઠળ કાઢવાની પંતનગર પોલીસને ફરજ પડી હતી. આ સ્મશાનયાત્રા વખતે ઘાટકોપર (ઈસ્ટ)માં સ્ટેટ રિઝવ્ર્ડ પોલીસ સાથે ૨૦૦૦ પોલીસો ખડેપગે ઊભા હતા.